जान जोखिम में डालकर बेकाबू वैन से कूदे, ड्राइवर सीट पर पहुंचकर ब्रेक लगाए
Telangana Public Service Commission (TSPSC) Paper Leak; Hyderabad Police Inspector Saves 16 Lives तेलंगाना के हैदराबाद में एक पुलिसकर्मी की बहादुरी से 16 लोगों की जान बच गई। घटना पिछले मंगलवार की है
तेलंगाना के हैदराबाद में एक पुलिसकर्मी की बहादुरी से 16 लोगों की जान बच गई। घटना पिछले मंगलवार की है, जब तेलंगाना लोक सेवा आयोग (TSPSC) के पेपर लीक का विरोध कर रहे ABVP के कार्यकर्ताओं को पुलिस हिरासत में लेकर जा रही थी।
तभी अचानक ड्राइवर ने गाड़ी से कंट्रोल खो दिया। जिसके बाद पुलिस वैन में सवार सब-इंस्पेक्टर करुणाकर रेड्डी गाड़ी के पिछले दरवाजे से छलांग लगा दी। उन्होंने दौड़कर वैन के ड्राइवर का दरवाजा खोला और स्टीयरिंग घुमाकर ब्रेक दबा दिया।
मिर्गी का दौरा पड़ने से बेहोश हुआ ड्राइवर
न्यूज एजेंसी के मुताबिक, TSPSC पेपरलीक को लेकर कई दिनों से ABVP कार्यकर्ता प्रदर्शन कर रहे थे। पिछले मंगलवार को पुलिस इस सभी को हिरासत में लेकर खैरताबाद फ्लाईओवर के रास्ते सैफाबाद थाने ले जा रही थी।
फ्लाईओवर पार करने के कुछ ही देर बाद, वैन चला रहे 58 साल के होमगार्ड रमेश को मिर्गी का दौरा पड़ गया। जिससे वह बेहोश हो गया।
वैन में कई पुलिसकर्मी भी मौजूद थे
सब-इंस्पेक्टर एस करुणाकर रेड्डी तीन कांस्टेबल्स और प्रदर्शनकारियों के साथ वैन में पीछे बैठे थें। तभी गाड़ी डिवाइडर से टकराने के बाद अनकंट्रोल हो गई। सब-इंस्पेक्टर ने बताया- मैंने महसूस किया कि ड्राइवर के साथ कुछ गड़बड़ है। इसके बाद मैंने वैन का पिछला दरवाजा खोला और कूद गया। वैन से कूदते समय मेरे दाहिने घुटने में चोट लग गई थी।
उन्होंने बताया कि जब मैंने दौड़कर वैन को पकड़ा और ड्राइवर का दरवाजा खोला तो देखा कि ड्राइवर सीट पर बेहोश पड़ा था। उसके मुंह से खून निकल रहा था। मैंने तुरंत स्टीयरिंग को बायीं ओर घुमाया और अपने दूसरे हाथ से ब्रेक लगाया। जिसके बाद गाड़ी एक बड़े पेड़ से टकरा गई और वहीं रुक गई।
20 साल तक नौसेना में काम कर चुक हैं करुणाकर रेड्डी
न्यूज एजेंसी के मुताबिक, करुणाकर रेड्डी बंजारा हिल्स थाने में सब-इंस्पेक्टर के पद पर कार्यरत हैं। पुलिस बल में शामिल होने से पहले 20 साल तक नौसेना में भी काम कर चुके हैं। वहीं, सब-इंस्पेक्टर के इस हौसले को सभी सलाम कर रहे हैं।
सड़क हादसे से जुड़ी ये खबर भी पढ़ें... 
रोजगार की तलाश में आंध्रप्रदेश गए कुरडेग के मजदूर की हादसे में मौत
कुरडेग के सर्पमुंडा निवासी एक मजदूर की माैत आंध्र प्रदेश में एक सड़क दुर्घटना में हाे गई। बताया गया कि 20 फरवरी को रात लगभग 10 बजे आंध्रप्रदेश के श्रीकाकुलम जिला के इरचेला थाना अंतर्गत हावड़ा-चेन्नई राष्ट्रीय राजमार्ग में अज्ञात वाहन की चपेट में आकर कुरडेग प्रखंड के सर्पमुण्डा निवासी प्रकाश कुजूर की दर्दनाक मौत हो गई थी। पूरी खबर पढ़ें...